Na temelju članka 17., stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) i članka 29. Statuta Općine Gornja Rijeka („Službeni glasnik Koprivničko-križevačke županije“ broj 1/18, 5/20. i 3/21), Općinsko vijeće Općine Gornja Rijeka na 4. sjednici održanoj 8. prosinca 2021. godine, donijelo je

**PLAN RAZVOJA**

**sustava civilne zaštite na području Općine Gornja Rijeka za 2022. godinu**

**s trogodišnjim financijskim učincima**

# 1. UVOD

Člankom 17., stavkom 1. Zakona o sustavu civilne zaštite („Narodne novine“ broj 82/15, 118/18, 31/20, 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Općine Gornja Rijeka za 2021. godinu i Smjernica za organizaciju i razvoj sustava civilne zaštite na području Općine Gornja Rijeka za vremensko razdoblje od 2020. do 2023. godine, donosi se Plan razvoja sustava civilne zaštite na području Općine Gornja Rijeka za 2022. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).

# 2. PLANSKI DOKUMENTI

U tabeli 1. navedeni su dokumenti iz područja civilne zaštite koje je potrebno izraditi u 2022. godini.

Tablica 1: Popis dokumenata iz područja civilne zaštite koje je Općina Gornja Rijeka u potrebi izraditi u 2022.god.

|  |  |  |  |  |  |
| --- | --- | --- | --- | --- | --- |
| **R.Br.** | **Naziv dokumenta** | **Nositelj izrade** | **Izrađivač** | **Rok izrade** | **Donosi** |
| 1. | Procjena rizika od velikih nesreća | Općinsko vijeće | Radna skupina za izradu Procjene rizika | ožujak 2022. | Općinsko vijeće |
| 2. | Donošenje Plana djelovanja civilne zaštite Općine | Općinski načelnik | Ovlaštena pravna osoba | 6 mjeseci od usvajanja Procjene rizika | Općinski načelnik |
| 3. | Odluka o određivanju pravnih osoba od interesa za sustav civilne zaštite | Općinsko vijeće | Radna skupina za izradu Procjene rizika | lipanj 2022. | Općinsko vijeće |
| 4. | Odluka o imenovanju koordinatora na lokaciji | Stožer civilne zaštite | Općina | Lipanj 2022. | Načelnik Stožera civilne zaštite |
| 5. | Odluka o imenovanju povjerenika civilne zaštite i njihovih zamjenika | Općinski načelnik | Općina | lipanj 2022. | Općinski načelnik |
| 6. | Izrada elaborata za vježbu civilne zaštite 2022. | Stožer civilne zaštite | Upravljačka skupina | 30 dana prije održavanja vježbe civilne zaštite | Općinski načelnik |
| 7. | Plan vježbi civilne zaštite Općine za 2023.god. | Općinski načelnik | Općina | prosinac 2022. | Općinski načelnik |
| 8. | Analiza stanja sustava civilne zaštite za 2022.god. | Općinsko vijeće | Općina | prosinac 2022. | Općinsko vijeće |
| 9. | Plan razvoja sustava civilne zaštite za 2023. godinu s trogodišnjim financijskim učincima | Općinsko vijeće | Općina | prosinac 2022. | Općinsko vijeće |

## 2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Gornja Rijeka osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne novine“ broj 75/16).

Evidencija se ustrojava za:

* za članove Stožera civilne zaštite,
* za pripadnike postrojbe civilne zaštite opće namjene,
* za povjerenike i zamjenike povjerenika civilne zaštite,
* za koordinatore na lokaciji
* pravne osobe od interesa za sustav civilne zaštite.

Općina Gornja Rijeka dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Koprivničko - križevačkoj županiji te u MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, sukladno Pravilniku o vođenju evidencija pripadnika operativnih snaga sustava civilne zaštite ("Narodne novine“ broj 75/16).

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ: Općina Gornja Rijeka

IZRAĐIVAČ: Jedinstveni upravni odjel

ROK: 30. ožujka 2022.god.

# 3. OPERATIVNE SNAGE SUSTAVA CIVILNE ZAŠTITE

## 3.1. STOŽER CIVILNE ZAŠTITE

* Upoznati s Procjenom rizika od velikih nesreća, 2021.god.

NOSITELJ: Općina Gornja Rijeka, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: ožujak 2022.god.

* Upoznati s Planom djelovanja civilne zaštite, 2022.god.

NOSITELJ: Općina Gornja Rijeka, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: lipanj 2022.god.

* Pripremiti i održati vježbu operativnih snaga sustava civilne zaštite

NOSITELJ: Općina Gornja Rijeka

IZVRŠITELJ: Stožer civilne zaštite, upravljačka skupina i operativne snage sustava civilne zaštite.

ROK: Sukladno donesenom Planu vježbi civilne zaštite

* Donošenje Odluke o imenovanju povjerenika civilne zaštite i njihovih zamjenika

NOSITELJ: Općina Gornja Rijeka

IZVRŠITELJ: općinski načelnik Općine Gornja Rijeka

ROK: lipanj 2022.god.

* Donošenje Odluke o imenovanju koordinatora na lokaciji

NOSITELJ: Općina Gornja Rijeka, Stožer civilne zaštite

IZVRŠITELJ: načelnik Stožera civilne zaštite

ROK: lipanj 2022.god.

* Evidencija Stožera civilne zaštite, ažuriranje osobnih podataka

NOSITELJ: Općina Gornja Rijeka

IZVRŠITELJ: Jedinstveni upravni odjel

ROK: kontinuirano tijekom godine

* Sudjelovanje na vježbi operativnih snaga (spašavanje unesrećenih ljudi u vozilu)

NOSITELJ: Općina Gornja Rijeka

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

* Evidencija pripadnika, ažuriranje osobnih podataka

NOSITELJ: Općina Gornja Rijeka

IZVRŠITELJ: Jedinstveni upravni odjel

ROK: kontinuirano tijekom godine

## 3.3. OPERATIVNE SNAGE VATROGASTVA

U cilju spremnosti i brzog djelovanja vatrogasnog društva za 2022.god. u planu su sljedeće aktivnosti:

* kontinuirano usklađivati Plan zaštite od požara Općine,
* kontinuirano usklađivati Plan uzbunjivanja dobrovoljnih vatrogasnih društava,
* provođenje preventivnih mjera: dežurstva i ophodnje svih društava posebice u vrijeme paljenja trave i korova,
* opremati DVD-e u skladu s Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95, 91/02)
* provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila te nabava nove potrebne opreme,
* Organizacija natjecanja,
* Sudjelovanje na raznim natjecanjima za sve uzraste,
* Sudjelovanje u vježbama prema Planu vježbi CZ.

NOSITELJ: Vatrogasna zajednica Općine Gornja Rijeka

IZVRŠITELJ: Vatrogasna zajednica Općine Gornja Rijeka

ROK: prosinac 2022.god.

## 3.4. HRVATSKI CRVENI KRIŽ – Gradsko društvo Crvenog križa Križevci

Gradsko društvo Crvenog križa Križevci nastavit će se pripremama za djelovanje u katastrofama i izvanrednim situacijama. Nastavit će se edukacije instruktora interventnog tima te osposobljavanje sadašnjih volontera u Gradskom interventnom timu i novih članova interventnog tima GDCK Križevci te daljnje opremanje članova tima sukladno potrebama i osiguranim sredstvima. Posebno se računa na angažman više volontera na područjima općina. Za nove članove, volontere, ponovno će se organizirati tečaj, a svaki član interventnog tima usvojit će osnovna znanja iz prve pomoći, psihosocijalne podrške, sigurnosti i samozaštite te komunikacije. Zatim će se i sadašnji i novi volonteri, prema vlastitim mogućnostima i željama, specijalizirati iz nekog od područja: prve pomoći (napredna obuka), procjene situacije, poslova službe traženja, organizacije prihvata i smještaja ili osiguranja pitke vode i minimalnih higijenskih uvjeta, što i jest uloga Crvenog križa u sustavu zaštite i spašavanja.

GDCK Križevci nastavit će s informiranjem građana o pripremama za izvanredne situacije, kao i s popunjavanjem potrebne opreme i zaliha za izvanredne situacije. U cilju kvalitetne spremnosti i dostupnosti potrebne opreme za izvanredne situacije, GDCK Križevci planira u 2022. godini riješiti problem nedostatka skladišnog prostora za smještaj opreme i zaliha za izvanredne situacije.

Uloga Crvenog križa u sustavu Zaštite i spašavanja podrazumijeva sljedeće poslove:

* Organizacija prihvata i smještaj stradalih
* Psihosocijalna pomoć i podrška stradalima
* Služba traženja – obnavljane obiteljskih veza (evidencija i ured za informiranje) – sukladno posebnim zadaćama i ovlastima Službe traženja kao dijela međunarodne mreže, Strategiji obnavljanja obiteljskih veza 2008.-2018.(ICRC) i sukladno Pravilniku o službi traženja HCK
* Prva pomoć kao nadopuna stručnim medicinskim ekipama
* Prijem i raspodjela humanitarne pomoći
* Osiguranje pitke vode.

U slučaju velikih incidenata i katastrofa na koje lokalna zajednica ne može adekvatno odgovoriti, educirani interventni timovi i raspoloživa oprema se mobiliziraju iz drugih društava i nacionalnog društva Hrvatskog Crvenog križa i šalju u pomoć na pogođeno područje.

Gradsko društvo Crvenog križa Križevci u svojem sastavu ima 18 stalno zaposlenih osoba koje rade na poslovima redovne djelatnosti i Službe traženja. Svi zaposlenici educirani su za izvanredne situacije, a osim zaposlenika, Društvo u svojem sastavu ima i Gradski interventni tima sastavljen od više od 28 educiranih volontera za izvanredne situacije za područje koje svojim djelovanjem pokriva, a to su grad Križevci i 4 okolnih općina.

Gradsko društvo Crvenog križa Križevci sudjelovati će u vježbi civilne zaštite Općine Gornja Rijeka

NOSITELJ: GDCK Križevci

IZVRŠITELJ: GDCK Križevci

ROK: prosinac 2022.god.

## 3.5. HRVATSKA GORSKA SLUŽBA SPAŠAVANJA (HGSS) – Stanica Koprivnica

HGSS je žurna javna SLUŽBA koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati, pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti.

Aktivnosti HGSS – Stanice Koprivnica u 2022. godini, provodit će se sukladnu Planu rada i Programu aktivnosti koji obuhvaća zadaće održavanja spremnosti i obuke, licenciranja i produživanja licenci za gorske spašavatelje, preventive, međunarodne suradnje i opremanja Stanice. Program je sačinjen na osnovi Pravilnika o obuci pripadnika Gorske službe spašavanja, predviđenog kalendara aktivnosti i dr., a temelji se na Zakonu o Hrvatskoj gorskoj službi spašavanja („Narodne novine“ broj 79/06 i 110/15). Za aktivnosti predviđene ovim programom postoji zakonska obveza za osiguravanje sredstava za:

* redovitu djelatnost,
* akcije spašavanja (potražne akcije, spašavanje na nepristupačnom terenu, spašavanje u zimskim uvjetima na nepristupačnom terenu, spašavanje na divljoj vodi i poplavama, itd.),
* intervencije na nepristupačnim terenima,
* nabavka i održavanje opreme,
* preventivna djelatnost (prisutstvo članova stanice Koprivnica na organiziranim planinarskim pohodima, na takmičenjima „ekstremnih“ sportova, edukacija osoba koje borave u prirodi, edukacija turističkih djelatnika itd.).

Što se tiče održavanja i dopune opreme, tijekom 2022. godine HGSS - Stanica Koprivnica planira: dopunu i održavanje spašavateljske opreme, infrastrukturne opreme za edukacije / poligon za edukaciju i kondiciranje, dopuna i zamjena plovila i vozila shodno stanju i starosti, osobni spašavateljski kompleti, medicinska oprema, imobilizacijska i transportna sredstva, ronilačka oprema i dr. (Npr. Zapovjedni šator na napuhavanje, agregat, kompleti spašavateljske opreme, medicinska nosila i oprema, prijenosna računala, oprema za zapovjedno vozilo).

Hrvatska gorska služba spašavanja (HGSS) – Stanica Koprivnica sudjelovati će u vježbi civilne zaštite Općine Gornja Rijeka.

NOSITELJ: HGSS - Stanica Koprivnica

IZVRŠITELJ: HGSS – Stanica Koprivnica

ROK: prosinac 2022.god.

## 3.6. POVJERENICI CIVILNE ZAŠTITE I NJIHOVI ZAMJENICI

* Upoznati s Procjenom rizika od velikih nesreća, 2022.god.

NOSITELJ: Općina Gornja Rijeka, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: ožujak 2022.god.

* Upoznati s Planom djelovanja civilne zaštite, 2022.god.

NOSITELJ: Općina Gornja Rijeka, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: lipanj 2022. god.

* Osposobljavanje povjerenika civilne zaštite i njihovih zamjenika

NOSITELJ: Općina Gornja Rijeka

IZVRŠITELJ: MUP – Ravnateljstvo civilne zaštite

ROK: kontinuirano tijekom 2022. god.

* Sudjelovanje na vježbi operativnih snaga (spašavanje unesrećenih ljudi u vozilu)

NOSITELJ: Općina Gornja Rijeka

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

* Evidencija povjerenika i zamjenika povjerenika, ažuriranje osobnih podataka

NOSITELJ: Općina Gornja Rijeka

IZVRŠITELJ: Jedinstveni upravni odjel

ROK: kontinuirano tijekom godine

## 3.7. KOORDINATORI NA LOKACIJI

Ovisno o specifičnostima izvanrednog događaja načelnik Stožera civilne zaštite Općine Gornja Rijeka određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Stožer civilne zaštite Općine Gornja Rijeka nakon zaprimanja obavijesti o velikoj nesreći ili katastrofi odmah po saznanju mobilizira Koordinatora na lokaciji i upućuje ga na mjesto incidenta prije dolaska operativnih snaga.

* Upoznati s Procjenom rizika od velikih nesreća, 2022.god.

NOSITELJ: Općina Gornja Rijeka, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: ožujak 2022.god.

* Upoznati s Planom djelovanja civilne zaštite, 2022.god.

NOSITELJ: Općina Gornja Rijeka, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: lipanj 2022.god.

* Sudjelovanje na vježbi operativnih snaga (spašavanje unesrećenih ljudi u vozilu)

NOSITELJ: Općina Gornja Rijeka

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

* Evidencija koordinatora na lokaciji, ažuriranje osobnih podataka

NOSITELJ: Općina Gornja Rijeka

IZVRŠITELJ: Jedinstveni upravni odjel

ROK: kontinuirano tijekom godine

## 3.8. PRAVNE OSOBE OD INTERESA ZA SUSTAV CIVILNE ZAŠTITE

Nakon usvajanja Procjene rizika od velikih nesreća u ožujku 2022.god., Općinsko vijeće donijet će novu odluku o određivanju pravnih osoba od interesa za sustav civilne zaštite Općine Gornja Rijeka, na temelju prethodne suglasnosti Službe civilne zaštite Koprivnica, a sukladno rezultatima Procjene rizika od velikih nesreća Općine Gornja Rijeka 2022.god.

NOSITELJ: Općinsko vijeće, Općina

IZVRŠITELJ: Općinsko vijeće, predsjednik Vijeća

ROK: lipanj 2022. god.

Sukladno potrebi pretpostavljenog izvanrednog događaja, pravne osobe od interesa za sustav civilne zaštite Općine Gornja Rijeka sudjeluju u vježbi civilne zaštite Općine Gornja Rijeka.

* Upoznati s Planom djelovanja civilne zaštite, 2022.god.

NOSITELJ: Općina Gornja Rijeka, Stožer civilne zaštite

IZVRŠITELJ: načelnik Općine, načelnik Stožera civilne zaštite

ROK: lipanj 2022.god.

Sukladno točki 5. Pravilnika o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 66/21) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite.

Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

* Evidencija pravnih osoba od interesa za sustava civilne zaštite, ažuriranje osobnih podataka

NOSITELJ: Općina Gornja Rijeka

IZVRŠITELJ: Jedinstveni upravni odjel

ROK: kontinuirano tijekom godine

# 4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa
* provjeriti čujnost sirena na području Općine Gornja Rijeka.

Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, operativne snage vatrogastva s područja Općine Gornja Rijeka i Općina Gornja Rijeka.

# 5. FINANCIRANJE SUSTAVA CIVILNE ZAŠTITE

Prema Zakonu o sustavu civilne zaštite izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Financiranje sustava civilne zaštite po prijedlogu Proračuna Općine Gornja Rijeka za 2022., 2023., i 2024. godinu je slijedeće:

|  |  |  |  |
| --- | --- | --- | --- |
|  | PLAN 2022. | PLAN 2023. | PLAN 2024. |
| 1. Vatrogasna zajednica Općine | 350.000,00 kn | 400.000,00 kn | 250.000,00 kn |
| 2. Crveni križ | 20.000,00 kn | 20.000,00 kn | 25.000,00 kn |
| 3. HGSS- Stanica Koprivnica | 20.000,00 kn | 20.000,00 kn | 25.000,00 kn |
| 4. Civilna zaštita | 10.000,00 kn | 7.000,00 kn | 12.000,00 kn |
| UKUPNO | 400.000,00 kn | 447.000,00 kn | 312.000,00 kn |

# 6. ZAKLJUČAK

Donošenjem Zakona o sustavu civilne zaštite („Narodne novine“, broj 82/15, 118/18, 31/20, 20/21) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Gornja Rijeka.

U 2022. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Gornja Rijeka i to posebice sljedećim aktivnostima:

* ažuriranje postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

OPĆINSKO VIJEĆE OPĆINE GORNJA RIJEKA

KLASA: 810-03/21-01/10

URBROJ: 2137/25-21-2

Gornja Rijeka, 8. prosinca 2021.

PREDSJEDNIK:

Stjepan Borjan